Glasryk - Wikipedia
Voorbeelde van kunsvolle glasvoorwerpe uit die Sweedse Glasryk
Die sogenaamde Glasryk (Sweeds: Glasriket) in die historiese provinsie Småland in Suidoos-Swede is sedert die 18de eeu die tradisionele geografiese sentrum van die Sweedse glaskuns en behels vandag veertien glasfabrieke en 'n verskeidenheid kleiner ondernemings in die munisipaliteite Emmaboda, Nybro, Uppvidinge en Lessebo. Die meeste glasfabrieke is in klein dorpe soos Kosta, Orrefors, Nybro oder Lessebo gesetel, terwyl Växjö met sy glasmuseum in die weste van die Glasryk as die hoofstad van die gebied beskou word.
Die glasfabrieke en hul kunsvolle produkte het lankal 'n onmisbare deel van die Sweedse kultuur geword, en voorbeelde van dekoratiewe glaskuns uit die gebied word in baie Sweedse huise en woonstelle aangetref.
4 Glasvervaardigers in die Glasryk
4.1 Glasfabrieke (2007)
4.2 Kleiner ondernemings in die glasbedryf
Graalglaskuns: Fjärilar ("Skoenlappers") deur Astrid Gate. Die Graalglastegniek is tussen 1916 en 1982 deur die glasfabriek Orrefors ingespan om glaskunswerke met verskillende verflae te skep
Bollspelande flickor ("Balspelende meisies"). Bokaal deur Edward Hald (1919)
Glas is vir die erste keer in 1556 in Swede vervaardig, tog is die eerste glasfabriek in die land eers sowat 200 jaar later in die land gevestig.
In Småland het die glasvervaardiging omstreeks 1628 begin toe Karl Karlsson Gyllenhielm, 'n halfbroer van koning Gustav II Adolf, die glasblaser Paul Gaukunkel uit Duitsland of Nederland uitgenooi het